
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 462 

27 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής απασχόλησης για το προσωπι¬ 
κό που υπηρετεί στο Γραφείο του Γενικού Επιθεωρητή 

Δημόσιας Διοίκησης έως και Ιούνιο 2015. 1 

Επιβολή πολλαπλού τέλους για Τελωνειακή Παράβαση.... 2 
Επιβολή πολλαπλών τελών στον (επ) νΑδΙΕΕν (ον) ΙΕΙΥΘΟ 

του ΒΗΕΚΕΗΟν και της 3ΙΚΕΒΑ. 3 

Καθορισμός παγίου κατ’ αποκοπή χορηγήματος καθαριότη¬ 
τας για το Τμήμα Επιθεώρησης Εργασιακών Σχέσεων Ανα¬ 
τολικού Τομέα Θεσσαλονίκης στο Ν. Θεσσαλονίκης. 4 

Καθιέρωση διαφορετικού ωραρίου εργασίας υπηρεσιών του 
ΝΠΔΔ «Οργανισμός Πολιτισμού, Αθλητισμού και Νεολαί¬ 
ας Δήμου Νέας Ιωνίας». 5 

Έγκριση υπερωριακής απασχόλησης τεσσάρων υπαλλή¬ 
λων του Τμήματος Κτηνιατρικής της Διεύθυνσης Αγρο¬ 
τικής οικονομίας και Κτηνιατρικής της Π.Ε. Καστοριάς 

για το έτος 2015. 6 

Απόφαση υπερωριακής απασχόλησης του προσωπικού που 

εμπλέκεται στο πρόγραμμα Δακοκτονίας 2015. 7 

Ορισμός πρακτικογράφου και έγκριση υπερωριακής απα¬ 
σχόλησης υπαλλήλου ΔΕΥΑ Επιδαύρου. 8 


ΑΠΟΦΑΣΕΙΣ 

Αριθμ. 4777 (1) 


Καθιέρωση υπερωριακής απασχόλησης για το προσωπικό που 
υπηρετεί στο Γραφείο του Γενικού Επιθεωρητή Δημόσιας 
Διοίκησης έως και Ιούνιο 2015. 

Ο ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 20 του Ν.4024/2011 «Συνταξιο- 
δοτικές ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρόθε¬ 
σμου πλαισίου δημοσιονομικής στρατηγικής 2012-2015» (ΦΕΚ 
226/Α/27.10.2011) όπως τροποποιήθηκε και ισχύει σήμερα. 

2. Τις διατάξεις του Ν. 3074/2002 ( ΦΕΚ 296/Α/4.12.2002) «Γε¬ 
νικός Επιθεωρητής Δημόσιας Διοίκησης , Αναβάθμιση του Σώ¬ 
ματος Επιθεωρητών - Ελεγκτών Δημόσιας Διοίκησης και του 
Συντονιστικού Οργάνου Επιθεώρησης και Ελέγχου και άλλες 
διατάξεις» όπως τροποποιήθηκε και συμπληρώθηκε. 

3. Το Π.Δ. 77/2005 ( ΦΕΚ Α' 118/27.5.2005) «Προϋποθέσεις και 
τρόπος διενέργειας ελέγχου - Οργάνωση και λειτουργία του 
Γραφείου του Γενικού Επιθεωρητή Δημόσιας Διοίκησης». 


4. Την υπηρεσιακή ανάγκη, όπως το προσωπικό που υπηρετεί 
στο Γραφείο του Γενικού Επιθεωρητή Δημόσιας Διοίκησης να 
προσφέρει τις υπηρεσίες του και πέρα από τις ώρες υποχρε¬ 
ωτικής εργασίας. 

5. Την ανάγκη προετοιμασίας για την εκτέλεση του έργου 
«Υπηρεσίες για την ηλεκτρονική υποβολή, τον έλεγχο και επε¬ 
ξεργασία δηλώσεων περιουσιακής κατάστασης- ΠόθενΈσχες» 
με κύριο τον Γενικό Επιθεωρητή Δημόσιας Διοίκησης και δι¬ 
καιούχο την Κοινωνία της Πληροφορίας Α.Ε. και για την ανα¬ 
μόρφωση των εφαρμογών παρακολούθησης υποθέσεων που 
διερευνά ο Γ.Ε.Δ.Δ. καθώς και των πορισμάτων των σωμάτων 
και υπηρεσιών επιθεώρησης και ελέγχου που κοινοποιούνται 
στο Γ ραφείο του Γ.Ε.Δ.Δ.. 

6. Από την απόφαση αυτή θα προκύψουν δαπάνες οι οποίες 
θα ανέλθουν στο ποσό των 17.325,00 € περίπου, θα αντιμετω¬ 
πιστούν από τις πιστώσεις που έχουν εγγράφει για το σκο¬ 
πό αυτό στο Φορέα 05-660 - Γενικός Επιθεωρητής Δημόσιας 
Διοίκησης, για το οικονομικό έτος 2015 και θα βαρύνουν τον 
ΚΑΕ 0511. 

7. Την απόφαση ανάληψης υποχρέωσης του Γ.Ε.Δ.Δ. με Α.Π. 
1183/16.1.2015 και Α.Δ.Α.: 7ΜΜΡΘΡΡ6-ΠΕΩ/19.1.2015. 

8. Την, επί της ανωτέρω απόφασης, και με α/α 5674/16.1.2015 
πράξη της Υ.Δ.Ε στο Υπουργείο Διοικητικής Μεταρρύθμισης και 
Ηλεκτρονικής Διακυβέρνησης και την ταυτάριθμη αντίστοιχη 
καταχώρηση στο τηρούμενο από αυτήν Βιβλίο Εγκρίσεων και 
Εντολών Πληρωμής, αποφασίζουμε: 

1. Την έγκριση υπερωριακής απασχόλησης πέραν του κανονι¬ 
κού ωραρίου, από την ημερομηνία δημοσίευσης τής παρούσης 
έως 30.6.2015, για το προσωπικό που υπηρετεί στο Γ ραφείο 
του Γενικού Επιθεωρητή Δημόσιας Διοίκησης προκειμένου να 
αντιμετωπιστούν ε-πείγουσες υπηρεσιακές ανάγκες κατά τα 
παραπάνω. 

2. Την κατανομή της υπερωριακής απασχόλησης, σύμφωνα 
με τις υπάρχουσες πιστώσεις ως εξής: 

α) Είκοσι τρεις (23) υπάλληλοι της Διεύθυνσης Γραμματείας 
και της Διεύθυνσης Επεξεργασίας Δηλώσεων Περιουσιακής 
Κατάστασης, στους οποίους περιλαμβάνονται οι Προϊστάμενοι 
των Διευθύνσεων, μέχρι εκατόν είκοσι (120) ώρες ανά άτομο 
για το α' εξάμηνο του έτους 2015, σύμφωνα με τις διατάξεις 
της παρ.1 του άρθρου 20 του Ν. 4024/2011, όπως τροποποιή¬ 
θηκαν και ισχύουν. 

β)Ένδεκα (11) Ειδικοί Επιθεωρητές μέχρι εκατόν είκοσι (120) 
ώρες ανά άτομο για το α’ εξάμηνο του έτους 2015, σύμφωνα 
με τις διατάξεις της παρ. 1 του άρθρου 20 του Ν. 4024/2011, 
όπως τροποποιήθηκαν και ισχύουν. 

γ) Δύο (2) Οδηγοί μέχρι εκατόν είκοσι (120) ώρες ανά άτομο 
για το α' εξάμηνο του έτους 2015, σύμφωνα με τις διατάξεις 
της παρ. 1 του άρθρου 20 του Ν. 4024/2011, όπως τροποποιή¬ 
θηκαν και ισχύουν. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Μαρτίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΒΟΥΤΣΗΣ 


Επιβολή πολλαπλού τέλους για Τελωνειακή Παράβαση 

Δυνάμει της αρ. 185/10/2015 Καταλογιστικής Πράξης του Προ¬ 
ϊσταμένου του Τελωνείου Αθηνών που εκδόθηκε την 19-02-2015 
κατά τις διατάξεις των αρθ. 142 § 2 και 155 του Ν.2960/01 «Περί 
Εθνικού Τελωνειακού Κώδικα», και δημοσιεύεται σύμφωνα με 
το άρθρο 152 § 1 & 5 του ιδίου ως άνω νόμου, για διαπρα- 
χθείσα τελωνειακή παράβαση (λαθρεμπορία καπνικών), σε 
βάρος του Τεηεεο ΡΙοηαη-Βαζναη του ϊ/αείΐθ και της Θαπτιοπ- 
ΕΙθπ 3, πρώην κατοίκου οδού Θάσου ή Τάρσου αρ. 17, στην 
Αθήνα και νυν αγνώστου, με Αριθμό Διαβατηρίου 15447086/ 
Ρουμανία/30-12-2009 και κάτοχο της Αστυνομικής Ταυτότητας 
ΒΧ470230/07-04-2014. 

Επιβλήθηκε στον ως άνω πολλαπλό τέλος ποσού δέκα χι¬ 
λιάδων διακοσίων είκοσι τεσσάρων ευρώ και ενενήντα τριών 
λεπτών (10.224,93 €) σύμφωνα με τις διατάξεις του άρθρου 
150 § 1 του Ν.2960/01. Το ανωτέρω ποσό υπόκειται κατά την 
είσπραξή του σε Τ.Χ. και Ο.Γ.Α. (2,4%) σύμφωνα με τον Κώδικα 
Τελών Χαρτοσήμου. 

Κατά της άνω Πράξης επιτρέπεται προσφυγή ενώπιον του 
αρμόδιου Διοικητικού Πρωτοδικείου Αθηνών εντός 30 ημερών 
από τη δημοσίευσή της στην Ε.τ.Κ.. 

Ο Προϊστάμενος 
ΑΓΓΕΛΟΣ ΛΥΜΠΕΡΗΣ 

-♦- 

(3) 

Επιβολή πολλαπλών τελών στον (επ) \/Α3ΙΕΕν (ον) ΙϋΥΘΟ 
του ΒΗΕΚΕΗΟν και της 3ΙΚΕΒΑ. 

Με την αριθ. 98/13/18-02-2015 Καταλογιστική Πράξη του 
Αναπληρωτή Προϊσταμένου της Διεύθυνσης του Α' Τελωνείου 
Εισαγωγών - Εξαγωγών Θεσ/νίκης, η οποία εκδόθηκε δυνά¬ 
μει του άρθρου 152 παρ. 1 και 5 εδ. β'του Ν. 2960/01 «Εθνικός 
Τελωνειακός Κώδικας» και σύμφωνα με την από 24/01/2013 
έκθεση ελέγχου του ΣΔΟΕ ΠΔ Κεντρικής Μακεδονίας προς 
την Υπηρεσία μας που καταχωρήθηκε στο τηρούμενο από την 
Υπηρεσία μας αντίστοιχο βιβλίο Πρωτοκόλλων Τελωνειακών 
Παραβάσεων με α/α 98/13 επιβλήθηκε πρόστιμο ποσού 8.000 
€ πλέον ΤΧ/ΟΓΑ εκ ποσού 2,4% στον (επ) νΑ5ΙΙΕν (ον) ΙϋΥΘΟ 
του δΗΕΚΕΒΟν και της 3ΙΚΕΒΑ, γεν. στη Βουλγαρία, κάτοικο 
Νεάπολης Θεσσαλονίκης, στην οδό Λευκωσίας αρ. 3 (και ήδη 
αγνώστου διαμονής), κάτοχο του ΑΔΤ (βουλγάρικη) 642689213 
και με ΑΦΜ 154945089, για απλή τελωνειακή παράβαση με την 
έννοια του άρθρου 142 παρ. 1, ήτοι κατοχή και κυκλοφορία 
αυτοκινήτου με αρ. κυκλοφορίας ΒΡ1575 ΑΚ με χώρα ταξι¬ 
νόμησης τη Βουλγαρία, ενώ είναι πρόσωπο εγκαταστημένο 
στην Ελλάδα μη δικαιούχο προσωρινής εισαγωγής, η οποία 
παράβαση προβλέπεται και τιμωρείται από το άρθρο 137 παρ. 
Α1 και Γ1 του ν. 2960/01 (Εθνικός Τελωνειακός Κώδικας), όπως 
τροποποιήθηκε και ισχύει σήμερα. 

Ο Αναπληρωτής Προϊσταμένος 
ΚΩΝΣΤΑΝΤΙΝΟΣ ΜΑΝΔΑΛΑΚΗΣ 
-♦- 

Αριθμ. 434 (4) 

Καθορισμός παγίου κατ’ αποκοπή χορηγήματος καθαριότητας 
για το Τμήμα Επιθεώρησης Εργασιακών Σχέσεων Ανατολι¬ 
κού Τομέα Θεσσαλονίκης στο Ν. Θεσσαλονίκης. 

Η ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ ΕΠΙΘΕΩΡΗΣΗΣ 
ΕΡΓΑΣΙΑΚΩΝ ΣΧΕΣΕΩΝ ΑΝΑΤΟΛΙΚΟΥ ΤΟΜΕΑ 
ΘΕΣΣΑΛΟΝΙΚΗΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Τ ου Ν. 2639/98 «Ρύθμιση εργασιακών σχέσεων, σύσταση 


Σώματος Επιθεώρησης Εργασίας κλπ» (ΦΕΚ 205 Α'), του Π.Δ. 
136/99 για την «Οργάνωση Υπηρεσιών Σώματος Επιθεώρησης 
Εργασίας (Σ.ΕΠ.Ε.)» και του Νόμου 3996/2011 (ΦΕΚ 170 Α/5-8- 
2011) όπως ισχύει. 

β. Τις διατάξεις του Π.Δ. 113/2014 «Οργανισμός Υπουργείου 
Εργασίας Κοινωνικής Ασφάλισης και Πρόνοιας». 

2. Του Π.Δ. 113/2010 «Περί αναλήψεως υποχρεώσεων από τους 
Διατάκτες» (ΦΕΚ. 194 Α/22-11-2010). 

3. Του νόμου 4270/2014 (ΦΕΚ 143/Α/28-6-2014) όπως ισχύει. 

4. Την υπ’ αριθμ. οικ. 42443/10506/20-11-2014 απόφαση του 
Υπουργού Εργασίας Κοινωνικής Ασφάλισης και Πρόνοιας «Ορι¬ 
σμός δευτερευόντων διατακτών των πιστώσεων του προϋπο¬ 
λογισμού του Σ.ΕΠ.Ε. ειδικός φορέας 33/120 - δαπάνες Σ.ΕΠ.Ε.». 

5. Την υπ’ αριθμ. 40001/8107/07-11-2014 απόφαση του 
Υπουργού Εργασίας Κοινωνικής Ασφάλισης και Πρόνοιας 
«Μεταβίβαση αρμοδιοτήτων στους Προϊσταμένους των Διευ¬ 
θύνσεων και των Τμημάτων του Σ.ΕΠ.Ε. 

6. Του Π.Δ. 24/2015 (ΦΕΚ 20/Α/27-01 -20151) «Σύσταση και με- 
τονομασία Υπουργείων, μεταφορά της Γενικής Γραμματείας 
Κοινωνικών Ασφαλίσεων». 

7. Του Νόμου 4311/14 (ΦΕΚ 259/12-12-14) Κύρωση κρατικού 
προϋπολογισμού οικον.. Έτους 2015. 

8. Το άρθρο 2 της αριθ. 2/5091/0026/25-05-2012 ΦΕΚ 1741/ 
Β/25-5-2012 απόφασης του Υπ. Οικονομικών «Καθορισμός διαδι¬ 
κασίας και δικαιολογητικών για την πληρωμή δαπανών πάγιων 
κατ’ αποκοπή χορηγημάτων και μισθωμάτων κτιρίων δημοσίων 
υπηρεσιών», αποφασίζουμε: 

Καθορίζουμε την πάγια επιχορήγηση για καθαριότητα, για 
το χρονικό διάστημα από 13-03-2015 έως 31-07-2015, του Τμή¬ 
ματος Επιθεώρησης Εργασιακών Σχέσεων Ανατολικού Τομέα 
Θεσσαλονίκης στο Ν. Θεσσαλονίκης σε 1.200,00€ (μηνιαίο ποσό 
250,00 € συνολικά). 

Η δαπάνη αυτή θα βαρύνει την πίστωση του προϋπολογισμού 
εξόδων του Ειδικού Φορέα 33-120 και Κωδικού Εξόδου 1232 
του οικ. Έτους 2015. 

Η παραπάνω πίστωση θα εισπράττεται τμηματικά από την 
Προϊσταμένη του Τμήματος, μέσω χρηματικού εντάλματος, για 
την πληρωμή δαπανών καθαρισμού των γραφείων του Τμή¬ 
ματος Επιθεώρησης Εργασιακών Σχέσεων Ανατολικού Τομέα 
Θεσσαλονίκης Ν. Θεσσαλονίκης . 

Μετά την λήξη του τρέχοντος έτους η Προϊσταμένη της 
ανωτέρω Υπηρεσίας, ως υπεύθυνη διαχειρίστρια της πίστω¬ 
σης αυτής υποχρεούται να αποδώσει λογαριασμό σωστής 
διαχείρισής της, υποβάλλοντας πλήρη δικαιολογητικά στην 
Υπηρεσία της. 

Καταχωρίστηκε στο Βιβλίο Εγκρίσεων και Εντολών Πληρω¬ 
μής με α/α 19132 της ΥΔΕ Ν. Θεσσαλονίκης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 25 Φεβρουάριου 2015 

Η Προϊσταμένη 
ΖΩΗ ΚΟΥΤΣΟΥΡΙΔΟΥ 

-♦- 

Αριθμ. 8955 / 4976 (5) 

Καθιέρωση διαφορετικού ωραρίου εργασίας υπηρεσιών του 
ΝΠΔΔ «Οργανισμός Πολιτισμού, Αθλητισμού και Νεολαίας 
Δήμου Νέας Ιωνίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 135/2010 «Οργανισμός της Αποκε¬ 
ντρωμένης Διοίκησης Αττικής» (ΦΕΚ 228/Α/27-12-2010). 

2. Τις διατάξεις του άρθρου 280 του Ν. 3852/2010 «Νέα αρ¬ 
χιτεκτονική της Αυτοδιοίκησης και της Αποκεντρωμένης Δι¬ 
οίκησης» (ΦΕΚ 87/Α/07-06-2010). 

3. Τις διατάξεις του άρθρου 36 του Ν.3584/2007 «Κύρωση του 
Κώδικα Κατάστασης Δημοτικών και Κοινοτικών Υπαλλήλων» 
(ΦΕΚ 143/Α/28- 06-2007). 

4. Τις διατάξεις του άρθρου 56 του Ν. 4257/2014 (ΦΕΚ 93/ 
Α'/2014) «Επείγουσες ρυθμίσεις αρμοδιότητας Υπουργείου 
Εσωτερικών». 

5. Την υπ’ αρ. 4/06-02-2015 Πράξη του Υπουργικού Συμβου¬ 
λίου (ΦΕΚ 24/Α’/06-02-2015) περί αποδοχής παραιτήσεως του 
Γενικού Γραμματέα Αποκεντρωμένης Διοίκησης Αττικής. 

6. Την υπ’ αριθ. 5/2015 απόφαση του Διοικητικού Συμβουλίου 
του ΝΠΔΔ «Οργανισμός Πολιτισμού, Αθλητισμού και Νεολαίας 
Δήμου Νέας Ιωνίας» περί καθιέρωσης ωραρίου λειτουργίας 
υπηρεσιών του ΝΠΔΔ, αποφασίζουμε: 

Καθιερώνουμε την εξαίρεση από την εφαρμογή της πενθήμε¬ 
ρης εργασίας και τη λειτουργία κατά τις Κυριακές και αργίες 
των υπηρεσιών του ΝΠΔΔ «Οργανισμός Πολιτισμού, Αθλητι¬ 
σμού και Νεολαίας Δήμου Νέας Ιωνίας», λόγω της ιδιαίτερης 
φύσης των αρμοδιοτήτων τους (διεξαγωγή αγώνων, προπο¬ 
νήσεων, αθλητικών προγραμμάτων, συντήρηση, καθαρισμός, 
αποκατάσταση ζημιών, παρουσίαση πολιτιστικών εκδηλώσεων, 
θεατρικών παραστάσεων, πραγματοποίηση μαθημάτων κτλ) 
και τη λειτουργία των αθλητικών και πολιτιστικών χώρων του 
ΝΠΔΔ, ως εξής: 

- κλειστό γυμναστήριο και δημοτικό στάδιο Νέας Ιωνίας: από 
07:00 έως 24:00, από Δευτέρα έως Κυριακή, 

- κλειστό γυμναστήριο επί των οδών Κάλβου και Τζαβέλλα 
από 14:30 έως 24:00, από Δευτέρα έως Παρασκευή και από 
07:00 έως 24:00 Σάββατο και Κυριακή, 

- αίθουσες μυϊκής ενδυνάμωσης (Λ. Ηρακλείου 268 και Αιμ. 
Γρεβενών 14) και τα λοιπά αθλητικά κέντρα, όπου πραγματο¬ 
ποιούνται ομαδικά προγράμματα: από 08:00 έως 22:00 από Δευ¬ 
τέρα έως Παρασκευή και από 08:00 έως 20:00 κάθε Σάββατο, 

- δημοτική βιβλιοθήκη (Λ. Ηρακλείου 264) από 07:00 έως 
20:00, από Δευτέρα έως Σάββατο. 

- δημοτικό θέατρο από τις 17:00 έως 22:00 από Δευτέρα 
έως Κυριακή, 

- πολιτιστικό κέντρο επί της πλατείας «Παναιτωλίου» από 
08:00 έως 22:00 από Δευτέρα έως Κυριακή, 

- δημοτικό ωδείο από 16:00 έως 22:00 από Δευτέρα έως 
Παρασκευή και από 08:00 έως 16:00 κάθε Σάββατο, 

όπως περιγράφεται στην υπ’ αρ. 5/2015 απόφαση του Διοι¬ 
κητικού Συμβουλίου του ΝΠΔΔ «Οργανισμός Πολιτισμού, Αθλη¬ 
τισμού και Νεολαίας Δήμου Νέας Ιωνίας». 

Από τις διατάξεις της απόφασης αυτής προκαλείται δαπά¬ 
νη ύψους 10.220,00 € περίπου σε βάρος του προϋπολογισμού 
οικονομικού έτους 2015 του ΝΠΔΔ που θα βαρύνει τους ΚΑ: 
15.6012.0001 και 15.6022.0001. Ανάλογη δαπάνη προκαλείται για 
τα επόμενα έτη σε βάρος των ιδίων κωδικών του προϋπολο¬ 
γισμού του ΝΠΔΔ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Φεβρουάριου 2015 

Η ασκούσα καθήκοντα Γενικού Γραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 

-♦- 

Αριθμ. 1049 (6) 

Έγκριση υπερωριακής απασχόλησης τεσσάρων υπαλλήλων 
του Τμήματος Κτηνιατρικής της Διεύθυνσης Αγροτικής οι¬ 
κονομίας και Κτηνιατρικής της Π.Ε. Καστοριάς για το έτος 
2015. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του Ν. 3852/2010 (Α' 87) «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης - Πρόγραμμα 
Καλλικράτης». 

β. Του Π. Δ/τος 146/2010 (Α' 239) «Οργανισμός της Περιφέ¬ 
ρειας Δυτικής Μακεδονίας». 

γ. Του άρθρου 20 του Ν. 4024/2011(Α' 226), όπως τροποποι¬ 
ήθηκε και ισχύει. 


δ. Του άρθρου 20β του Ν. 248/1914 (ΦΕΚ 110 τ.Α') όπως τρο¬ 
ποποιήθηκε και ισχύει. 

2. Τη με αριθμό 42680/2245/26-08-2011 (Β' 2153) απόφαση της 
Γ ενικής Γ ραμματέως της Αποκεντρωμένης Διοίκησης Ηπείρου - 
Δυτικής Μακεδονίας, «Καθορισμός ωραρίου εργασίας σε 24ωρη 
βάση καθώς και κατά τις Κυριακές και εξαιρέσιμες ημέρες 
των Κτηνιάτρων του Τμήματος Κτηνιατρικής της Διεύθυνσης 
Αγροτικής Οικονομίας και Κτηνιατρικής της Περιφερειακής 
Ενότητας Καστοριάς». 

3. Τη με αριθμό 139/15 απόφαση της Οικονομικής Επιτροπής 
της Περιφέρειας Δυτικής Μακεδονίας με ΑΔΑ: 7ΦΩ87ΛΨ-ΖΥΔ. 

4. Τη με αριθμό 3951/εγκ. 3/20-9-2006 εγκύκλιο του Εισαγ¬ 
γελέα του Αρείου Πάγου, με την οποία ζητά τη διενέργεια 
ελέγχων από αρμόδια όργανα της Κτηνιατρικής υπηρεσίας στα 
καταστήματα Κτηνιατρικού ενδιαφέροντος κατά την ημέρα, 
και κατά τις νυκτερινές ώρες. 

5. Το με αριθμό 5561/133136/22-10-2014 έγγραφο της Δ/νσης 
Υγείας των Ζώων του Υπ.Α.Α.Τ. «Υπερωριακή απασχόληση 
υπαλλήλων-Πρόγραμμα κατά της Λύσσας». 

6. Το με αριθμό 918/18-02-2015 έγγραφο του Τμήματος Κτη¬ 
νιατρικής της Περιφερειακής Ενότητας Καστοριάς «Εκδοση 
απόφασης καθορισμού υπερωριακής απασχόλησης τεσσά¬ 
ρων υπαλλήλων του Τ μήματος Κτηνιατρικής της Διεύθυνσης 
Αγροτικής οικονομίας και Κτηνιατρικής της Π. Ε. Καστοριάς 
για αντιμετώπιση εκτάκτων και εποχικών αναγκών, ώστε να 
διασφαλίζεται η Δημόσια Υγεία, για το έτος 2015». 

7. Την ανάγκη υπερωριακής εργασίας των κτηνιάτρων του 
Τ μήματος Κτηνιατρικής, εκτός του καθορισμένου ωραρίου κατά 
τις απογευματινές και νυχτερινές ώρες και κατά τις Κυριακές 
και εξαιρέσιμες ημέρες για τους αναφερόμενους στην εισή¬ 
γηση υπηρεσιακούς λόγους. 

8. Τη σημαντική έλλειψη σε προσωπικό του κλάδου ΠΕ Κτη¬ 
νιάτρων στο Τμήμα Κτηνιατρικής της Περιφερειακής Ενότη¬ 
τας Καστοριάς, και οι διαρκώς αυξανόμενες υποχρεώσεις της 
Υπηρεσίας μας για την επίτευξη της ιδιαίτερα σημαντικής 
αποστολής της στην προστασία της Δημόσιας Υγείας δημι¬ 
ουργεί ασφυκτικές υποχρεώσεις στην καθημερινή λειτουργία 
της οι οποίες τις περισσότερες φορές δεν είναι δυνατόν να 
προβλεφθούν. 

9. Τις εγγεγραμμένες πιστώσεις στον προϋπολογισμό της 
Περιφερειακής Ενότητας Καστοριάς Οικονομικού έτους 2015, 
στο φορέα 072 και ΚΑΕ 0511 και 0512, αποφασίζουμε: 

1. Την έγκριση, με αμοιβή, υπερωριακής εργασίας κατά τις 
απογευματινές και νυχτερινές ώρες των εργασίμων ημερών 
καθώς και κατά τις Κυριακές και εξαιρέσιμες ημέρες, τεσσάρων 
(4) Κτηνιάτρων του Τμήματος Κτηνιατρικής της Π.Ε. Καστο¬ 
ριάς, αρμοδιότητας θεμάτων Κτηνιατρικής Δημόσιας Υγείας 
και Υγείας των Ζώων, για το διάστημα έως 31-12-2015 και για 
1600 ώρες συνολικά, ως εξής: 

α. Απογευματινές ώρες: 

Τέσσερις (4) υπάλληλοι [έως, εκατόν είκοσι (120) ώρες το Α' 
εξάμηνο και άλλες εκατόν είκοσι (120) ώρες κατά το Β' εξάμηνο, 
έκαστος, επί 4 υπαλλήλους (240 χ 4 = 960 ώρες)] για 750 ώρες. 

β. Νυχτερινές ώρες: 

Τέσσερις (4) υπάλληλοι [έως, ενενήντα έξι (96) ώρες το Α' 
εξάμηνο και άλλες ενενήντα έξι (96) ώρες κατά το Β' εξάμηνο, 
έκαστος, επί 4 υπαλλήλους (192 χ 4 = 768 ώρες)] για 420 ώρες. 

γ. Κυριακές και Εξαιρέσιμες: 

Τέσσερις (4) υπάλληλοι [έως, ενενήντα έξι (96) ώρες το Α' 
εξάμηνο και άλλες ενενήντα έξι (96) ώρες κατά το Β' εξάμηνο, 
έκαστος, επί 4 υπαλλήλους (192 χ 4 = 768 ώρες)] για 430 ώρες. 

Η κατανομή των ωρών, η συγκρότηση των συνεργείων και η 
περιγραφή των συγκεκριμένων εργασιών που θα πραγματο¬ 
ποιηθούν θα γίνει με ευθύνη του Προϊσταμένου του Τ μήματος 
Κτηνιατρικής της Διεύθυνσης Αγροτικής Οικονομίας & Κτηνι¬ 
ατρικής της Π.Ε. Καστοριάς. 

Η καθιέρωση της υπερωριακής εργασίας των κτηνιάτρων του 
Τμήματος Κτηνιατρικής της Διεύθυνσης Αγροτικής Οικονομί¬ 
ας & Κτηνιατρικής της Περιφερειακής Ενότητας Καστοριάς, 
κρίνεται αναγκαία, προκειμένου να καλύπτονται έκτακτες και 
εποχικές ανάγκες για τους παρακάτω λόγους: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Διενέργεια κτηνιατρικών υγειονομικών ελέγχων τροφίμων 
ζωικής προέλευσης σε καταστήματα μαζικής εστίασης, σε 
ψυκτικές αποθήκες τροφίμων, σε εγκαταστάσεις παραγωγής 
τροφίμων στα πλαίσια αντιμετώπισης εκτάκτων διατροφικών 
κρίσεων, σε μέσα μεταφοράς τροφίμων (αυτοκίνητα ψυγεία με¬ 
ταφοράς σφαγίων κρεάτων, τυροκομικών, κλπ.), σε περιπτώσεις 
λαθραίων διακινήσεων τροφίμων, σφαγίων, εφαρμογής του 
Προγράμματος Επιτήρησης και Καταπολέμησης της Λύσσας, 
συλλογής δειγμάτων στα πλαίσια της επιτήρησης, καταπολέ¬ 
μησης και αποτελεσματικότητας των εμβολιασμών κατά της 
Λύσσας, εφαρμογής και ελέγχου και άλλων προγραμμάτων, 
κ.λπ, καθώς και διεκπεραίωση διοικητικών εργασιών που απορ¬ 
ρέουν από τα παραπάνω. 

Οι έλεγχοι θα διενεργούνται κατά τις απογευματινές και 
νυχτερινές ώρες των εργασίμων ημερών και κατά τη διάρκεια 
των Κυριακών και εξαιρέσιμων ημερών, γιατί πολλά καταστή¬ 
ματα είναι ανοιχτά μόνο τις απογευματινές ώρες, είτε μόνο 
Σαββατοκύριακα και ιδιαίτερα τις νυχτερινές ώρες, καθώς και 
η συλλογή δειγμάτων για την αποτελεσματικότητα των εμβολι¬ 
ασμών κατά της Λύσσας, προκειμένου να καλυφθούν έκτακτες 
και εποχικές ανάγκες ελέγχου των παραπάνω δραστηριοτήτων. 

Οι πιστώσεις για τη δαπάνη της υπερωριακής απασχόλησης 
των προαναφερομένων υπαλλήλων, που συνολικά ανέρχονται, 
κατ’ εκτίμηση, στο ποσό των 13000 €, θα καλυφθούν από το 
φορέα 072 και αναλυτικά, από τον ΚΑΕ 0511 ποσού 5000 €, και 
από τον ΚΑΕ 0512 ποσού 8000 €. 

2. Η παρούσα απόφαση ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Καστοριά, 26 Φεβρουάριου 2015 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 

-♦- 

Αριθμ. 05/2326 (7) 

Απόφαση υπερωριακής απασχόλησης του προσωπικού που 
εμπλέκεται στο πρόγραμμα Δακοκτονίας 2015. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.3852/2010 «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης- Πρόγραμμα 
Καλλικράτης» (ΦΕΚ 87/Α/7-6-2010). 

2. Τις διατάξεις του Π.Δ. 133/2010 (ΦΕΚ 226/27-12-2010) «Ορ¬ 
γανισμός της Περιφέρειας Κεντρικής Μακεδονίας». 

3. Την 461114(9980)/18-11-14 (ΦΕΚ 3129 Β/21-11-2014) απόφα¬ 
ση του Περιφερειάρχη Κεντρικής Μακεδονίας «Μεταβίβαση 
Συγκεκριμένων Αρμοδιοτήτων και Παροχή Εξουσιοδότησης 
Υπογραφής της Περιφέρειας Κεντρικής Μακεδονίας.». 

4. Τις διατάξεις του άρθρου 10 του Ν. 2732/1999 (ΦΕΚ 154/ 
Α/30-7-1999). 

5. Τις διατάξεις του άρθρου 25 παρ. 7 του Ν. 2738/1999 (ΦΕΚ 
18 Ο/Α/9-9-1999). 

6. Την αρ. πρωτ. 123877 (ΦΕΚ 775/Β/9-6-2005) απόφαση των 
Υπουργών Οικονομίας και Οικονομικών - Αγροτικής Ανάπτυξης 
& Τροφίμων. 

7. Τις διατάξεις του άρθρου 20 του Ν. 4024/2011 (ΦΕΚ 
226/Α/2011). 


8. Το με αρ. πρωτ. 121/19-02-2015 έγγραφο της Γενικής Δ/ 
νσης Περιφερειακής Αγροτικής Οικονομίας και Κτηνιατρικής 
«Παροχή σύμφωνης γνώμης εκτέλεσης υπερωριακής απασχό¬ 
λησης», αποφασίζουμε: 

Καθορίζουμε τον αριθμό ωρών υπερωριακής απογεματινής 
απασχόλησης του προσωπικού που εμπλέκεται στο πρόγραμμα 
Δακοκτονίας 2015, ως εξής: 

1. Δ/ντης δακοκτονίας (1 άτομο) 200 ώρες. 

2. Για κάθε έναν από τους επόπτες δακοκτονίας (2 άτομα) 
200 ώρες. 

3. Λογιστής διαχείρισης (1 άτομο) 200 ώρες. 

4. Γραμματέας (1 άτομο) 200 ώρες. 

Στους ανωτέρω παρέχεται υπερωριακή αμοιβή εντός του 
χρονικού διαστήματος από 1ης Μαρτίου 2015 και έως 31 Δε¬ 
κεμβρίου 2015. 

Η πληρωμή της υπερωριακής εργασίας θα γίνει από τις 
σχετικές πιστώσεις της Περιφέρειας Κεντρικής Μακεδονίας 
για το πρόγραμμα δακοκτονίας και το ύψος δαπάνης αυτής 
ανέρχεται στο ποσό των 5.000 € (Φορέας 291 & ΚΑΕ 5241.Α.2). 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πολύγυρος, 25 Φεβρουάριου 2015 

Με εντολή Περιφερειάρχη 
Η Αν. Προϊσταμένη Γ εν. Δ/νσης 
Περιφερειακής Αγροτικής Οικονομίας και 
Κτηνιατρικής 
Κ. ΣΑΛΟΓΙΑΝΝΟΥ 
-♦- 

Αριθμ. απόφ. 6/2015 (8) 

Ορισμός πρακτικογράφου και έγκριση υπερωριακής απασχό¬ 
λησης υπαλλήλου ΔΕΥΑ Επιδαύρου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ - ΑΠΟΧΕΤΕΥΣΗΣ ΕΠΙΔΑΥΡΟΥ 

Έχοντας υπόψη: 

1. Τις διατάξεις της περ. 12 της υποπαραγράφου Γ1 της πα¬ 
ραγράφου Γ του άρθρου 1 του Ν. 4093/2012. 

2. Τις διατάξεις του άρθρου 20 του .Ν. 4024/2011. 

3. Τις διατάξεις του Ν. 1069/1980 

4. Την πρόβλεψη σχετικών πιστώσεων στον ψηφισθέντα προ¬ 
ϋπολογισμό του έτους 2015 της ΔΕΥΑΕΠ. 

Χορηγείται υπερωριακή αποζημίωση 20 ωρών μηνιαίως στον 
Καρβουνιάρη Νικόλαο υπάλληλο ΔΕ.Υ.Α. Επιδαύρου, γιατί πέρα 
από την τήρηση των πρακτικών του Δ/κού Συμβουλίου κατά 
τις ως άνω συνεδριάσεις θα απασχολείται και με τη σύνταξη 
των πρακτικών αυτών. 

Γ ια την καταβολή της ανωτέρω αποζημίωσης δεν προκαλεί- 
ται δαπάνη σε βάρος του κρατικού προϋπολογισμού. 

Η δαπάνη της ανωτέρω σχετικής αποζημίωσης έχει προβλε- 
φθεί και θα βαρύνει τον Κ.Α. 60.00 «ΑμοιβέςΈμμισθου Προσω¬ 
πικού» του Προϋπολογισμού της ΔΕΥΑΕΠ. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αρχαία Επίδαυρος, 18 Φεβρουάριου 2015 
Ο Πρόεδρος 
ΓΕΩΡΓΙΟΣ ΒΕΡΔΕΛΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

















